**Muhu turu reeglid**

1. Turukaubanduse korral müüakse kaupa või teenust Muhu Vallavalitsuse poolt väljastatud müügipileti või lepingu (edaspidi luba) alusel ja selleks ettenähtud alal.
2. Kaupleja on kohustatud pakkuma kaupa vaid selleks ettenähtud müügikohas.
3. Tsoonis 3 on lubatud kaupa pakkuda sõidukist.
4. Autode ja haagiste hoidmine müügitegevuse ajal turuala tsoonis 1 ja jalakäijate alal ei ole lubatud.
5. Kauplemisõiguse saamiseks peab kaupleja esitama vabas vormis taotluse e-postiga või Muhu vallamajas kohapeal.
6. Kaupleja lunastab müügipileti vastavalt hinnakirjale vähemalt kaks tööpäeva enne kauplemisega alustamist. Ilma müügipiletita kauplemisel on trahv 20 eurot. Müügipileti olemasolu on õigus kontrollida Muhu Vallavalitsuse poolt selleks volitatud ametnikel.
7. Müügipileti soetamisega kinnitab kaupleja, et on tutvunud Muhu valla turu-ja tänavakaubanduse korraga ning turuala reeglitega ja on nõustunud kõigi tingimustega.
8. Kaupleja peab mahutama oma kauba lunastatud müügiala piiridesse.
9. Müügikohtade täitumisel võib kaubanduse korraldaja piirata turul kauplejate arvu.
10. Turukaubanduse korraldajal on õigus etteteatamisega sulgeda turuala kauplemiseks või lühendada kauplemise aega.
11. Kauplejal on õigus kaubelda selleks ettenähtud kohal, kasutada WC turuhoones, kasutada turul kättesaadavat vett, lisatasu eest  elektrit.
12. Kaupleja peab hoidma müügikoha ümbruse kauplemise ajal puhtana ja pärast kauplemise lõppu koristama müügikoha ning käitlema jäätmed nõuetekohaselt.
13. Kaupleja vastutab lisaks müügikohale ka müügipiletiga saadud müügileti säilivuse ja korrasoleku eest. Selle kahjustamise korral on kaupleja kohustatud hüvitama kahjustatud eseme või selle remondi maksumuse.
14. Müüdavad kaubad peavad vastama kõikidele vastavale kaubagrupile õigusaktidega seatud nõuetele (toiduseadus, tarbijakaitseseadus jne)
15. Kaupleja vastutab kõikide kauba ja kauplemisega seotud dokumentide, lubade, registreeringute eest isiklikult.
16. Turukaubanduse korras ei ole lubatud müüa kaupa, mille müük on seadusega keelatud.